KLASA: 007-01/25-01/6
URBROJ: 2177-6-01-25-1

Kutjevo, 29. rujna 2025.

Na temelju čl. 7. Zakona o kulturnim vijećima i financiranju javnih potreba u kulturi (NN 83/22.), čl. 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15. i 37/21.) i čl. 56. Statuta Grada Kutjeva (“Službeni glasnik Grada Kutjeva” 2/21.) gradonačelnik Grada Kutjeva raspisuje

**Javni poziv za financiranje projekata udruga Grada Kutjeva
koje djeluju u području kulture za 2026.**

(1) Grad Kutjevopoziva udruge koje su programski usmjerene na rad u području kulture da se prijave za financijsku podršku projektima koji pridonose razvoju kapaciteta udruga.

(2) Udruge sukladno ovom Natječaju mogu prijaviti projekt za sljedeća prioritetna područja:

1. **Kulturno-umjetničko stvaralaštvo**
* Dramska i plesna umjetnost
* Glazbena i glazbeno-scenska umjetnost
* Književnost
* Vizualne umjetnosti i dizajn
* Interdisciplinarne i nove umjetničke kulturne prakse
* Digitalna umjetnost
* Kulturno-umjetnički amaterizam
1. **Zaštita i očuvanje pokretne i nematerijalne kulturne baštine**
2. **Podrška institucionalnom i organizacijskom razvoju udruga**

(3) **Prioriteti** za dodjelu sredstava:

- jačanje kapaciteta udruga za rad u kulturi i jačanje kulturnog amaterizma,

- usmjerenost prema potrebama korisnika s područja Grada Kutjeva,

- novi programi, projekti, modeli i ideje za rješavanje postojećih problema, uključivanje volontera koji stječu zdanja i vještine za aktivno sudjelovanje u demokratskom društvu,

- uključivanje djece,

- suradnja s drugim udrugama i partnerima u svrhu jačanja potencijala za razvoj lokalne zajednice,

- uspješnost u dosadašnjoj provedbi programa/projekata financiranih iz Proračuna Grada Kutjeva,

- organizacija kulturnih manifestacija.

(4) Za financiranje projekata u sklopu ovog natječaja raspoloživ je iznos od **25 tisuća eura**.

**Najmanji** iznos financijskih sredstava koji se može prijaviti i ugovoriti po pojedinom projektu je **100,00 eura**, a **najveći** iznos po pojedinom projektu je **6.000,00 eura.**

(5) Rok za podnošenje prijedloga projekata i programa je **30** **dana**, a završava **29. listopada 2025.**

(6) Svaka udruga može prijaviti i ugovoriti više projekata u sklopu ovog Natječaja, ali samo jedan projekt po prioritetnom području Natječaja, na razdoblje provedbe do 12 mjeseci. Ista udruga može biti partner na više projekata unutar prioritetnih područja Natječaja.

Prijavu projekta na Natječaj može podnijeti udruga koja je upisana u Registar u Republici Hrvatskoj, koja je programski usmjerena na rad u području kulture, što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Gradu Kutjevute svim drugim davateljima financijskih sredstava iz javnih izvora.

(7) Kako se može ostvariti prednost u financiranju projekta i tko nema pravo prijave na Javni poziv detaljno je opisano u Uputama za prijavitelje.

(8) Prijedlozi projekata dostavljaju se isključivo putem sustava ePrijave koji su zajedno s Uputama za prijavitelje dostupni na mrežnim stranicama Grada Kutjeva ([www.kutjevo.hr](http://www.kutjevo.hr)).

Razmatrat će se samo projekti koji su pravodobno prijavljeni te u cijelosti zadovoljavaju propisane uvjete Javnog poziva.

(9) Sva pitanja vezana uz ovaj Javni poziv mogu se postaviti isključivo elektroničkim putem, slanjem upita na adresu elektronske pošte: matea.bilic@kutjevo.hr.

 GRADONAČELNIK
 Josip Budimir, mag. oec.